เจ้าหญิงเบียทริซกริ้ว ถูกเลื่อนพิธีเสกสมรสอีกหน เพราะข่าวฉาวพระบิดา
แหล่งข่าวเผยเจ้าหญิงเบียทริซ กริ้ว ทรงถูกบังคับให้เลื่อนพิธีเสกสมรสกับแฟนหนุ่มอีกครั้ง จากเรื่องอื้อฉาวของเจ้าชายแอนดรูว์ พระบิดาที่เคยคบหาใกล้ชิดกับมหาเศรษฐี เด็กสาว เจฟฟรีย์ เอปสตีนเมื่อ 4 ก.พ. 63 เว็บไซต์เดลี่เมล รายงาน เจ้าหญิงเบียทริซ พระธิดาองค์โตในเจ้าชายแอนดรูว์ และซาราห์ เฟอร์กูสัน ต้องกริ้วหนัก หลังจากต้องถูกบังคับให้เลื่อนพิธีเสกสมรสกับนายเอโดอาร์โด มาเปลลี มอสซี คู่หมั้น เป็นครั้งที่ 2 อันเนื่องมาจากข่าวอื้อฉาวของเจ้าชายแอนดรูว์ พระบิดาที่คบหามีความใกล้ชิดสนิทสนมกับนายเจ็ฟฟรีย์ เอปสตีน มหาเศรษฐีชาวอเมริกันที่ฆ่าตัวตายในเรือนจำระหว่างถูกดำเนินคดีในข้อหาค้าประเวณีเด็กสาว อีกทั้งเจ้าชายแอนดรูว์ ยังถูกเวอร์จิเนีย จุฟเฟรย์ หญิงชาวอเมริกันกล่าวหาว่าเธอเคยถูกนายเอปสตีนบังคับให้มีเพศสัมพันธ์กับพระองค์ ขณะที่เธออายุ 17 ปีเดลี่เมล อ้าง แหล่งข่าววงในใกล้ชิดสมาชิกราชวงศ์อังกฤษเปิดเผยกับ The Sun ว่า ก่อนหน้า คาดกันว่าพิธีเสกสมรสระหว่างเจ้าหญิงเบียทริซกับนายมาเปลลี มอสซี นักธุรกิจพัฒนาอสังหาริมทรัพย์ มหาเศรษฐีชาวอิตาลี จะจัดขึ้น โบสถ์ The Guards Chapel ในสวนสาธารณะ เซนต์ เจมส์ ในกรุงลอนดอน แต่ต่อมาต้องเปลี่ยนจากสถานที่นี้ เนื่องจากเจ้าชายแอนดรูว์ ดยุคแห่งยอร์กได้ทรงประกาศยุติการปฏิบัติพระกรณียกิจ และขอระงับความสัมพันธ์ต่างๆ ที่เกี่ยวข้องกับสมาคมทางทหาร ระหว่างที่พระองค์กำลังอยู่ระหว่างถูกกล่าวหา โดยปกติแล้ว ผู้ที่จะมาประกอบพิธีแต่งงานในโบสถ์ The Guards Chapel จะต้องเป็นทหารในกองทัพอังกฤษและเป็นบุตรหลานของทหารเท่านั้นแหล่งข่าวเผยด้วยว่า เจ้าหญิงเบียทริซ พระชันษา 31 ปี จะเสกสมรสกับนายมาเปลลี มอสซี วัย 36 ปีในวันที่ 29 พ.ค.2563 และจะมีการจัดงานเลี้ยงที่พระราชวังบักกิงแฮม ทว่า ยังไม่มีการยืนยันสถานที่สำหรับประกอบพิธีเสกสมรสแต่อย่างใด โดยสมเด็จพระราชินีเอลิซาเบธที่ 2 แห่งอังกฤษทรงขอให้ทุกคนร่วมแรงร่วมใจกันเพื่อทำให้งานเสกสมรสของเจ้าหญิงเบียทริซ พระราชนัดดาลุล่วงด้วยดี ขณะที่เจ้าหน้าที่ในสำนักพระราชวังอังกฤษต่างหวังว่า งานเสกสมรสของเจ้าหญิงเบียทริซจะทำให้สมาชิกในราชวงศ์กลับมารวมกันอีกครั้งทั้งนี้ เมื่อ ก.ย. 62 สำนักพระราชวังบักกิงแฮมของอังกฤษ ได้ออกแถลงการณ์ประกาศข่าวมงคลอย่างเป็นทางการ เจ้าหญิงเบียทริซ ทรงหมั้นกับนายเอโดอาร์โด มาเปลลี มอสซี แล้ว ขณะเดินทางและใช้ช่วงวันหยุดที่อิตาลี ในช่วงต้นเดือนกันยายนที่ผ่านมา และพิธีเสกสมรสจะมีขึ้นในปี 2563อ่านแสนหวาน เจ้าหญิงเบียทริซ หมั้นแฟนหนุ่มหล่อแล้ว เสกสมรสปีหน้าเจ้าหญิงเบียทริซ พบรักใหม่ เศรษฐีหนุ่มนักธุรกิจ อาจลั่นระฆังวิวาห์อีกไม่นาน
แหล่งข่าวเผยเจ้าหญิงเบียทริซ กริ้ว ทรงถูกบังคับให้เลื่อนพิธีเสกสมรสกับแฟนหนุ่มอีกครั้ง จากเรื่องอื้อฉาวของเจ้าชายแอนดรูว์ พระบิดาที่เคยคบหาใกล้ชิดกับมหาเศรษฐี เด็กสาว เจฟฟรีย์ เอปสตีน 
เจ้าหญิงเบียทริซ,ข่าวเด่น,เจ้าหญิงเบียทริซ หมั้น,เจ้าหญิงเบียทริซ แต่งงาน,เจ้าชายแอนดรูว์,ข่าววันนี้